शिवगंगा एक्सप्रेस एगो भारतीय सुपर-फास्ट रेल हवे जे बनारस से दिल्ली के बीच चले ले। एकर नाँव बनारस के दू गो सभसे महत्व वाला चीन्हा शिव आ गंगा के नाँव पर रखल गइल हवे। ई रेलगाड़ी साल 2002 के बजट में पास भइल रहे आ 1 जुलाई 2002 से चले सुरू भइल। ई रोज चले वाली गाड़ी हवे आ एकरे रस्ता में पड़े वाला मुख्य इस्टेशन इलाहाबाद आ कानपुर बाड़ें।
ट्रेन बनारस के मंडुआडीह से चले ले आ इलाहाबाद ले ई WDM 3A इंजन द्वारा ले आइल जाले, एकरे बाद WAP 4 भा WAP 5 इंजन खींच के एकरा के दिल्ली ले ले जाला। ई रेलगाड़ी भारतीय रेल के कुछ सभसे लमहर गाड़ी सभ में से एक हवे।
bho_Deva bho_Deva